
Dia 1 7 dia januari 2020 tabata un dia importante pa cuido medico na Aruba 

E PROME OPERACION Dl RETINA HACIDENIMSAN 



VITRECTOMIA ta un operacion di wowo (retina) hopi dificil, complica y 
importante cu antes no tabata posibel na Aruba. Aruba tabata manda miles di 
paciente afo pa tratamento di wowo, tur sorto di tratamentonan cu no ta por na 
Aruba. Awor di acuerdo cu e vision y maneho di Gobiemo, nos cuidadanonan 
por wordu trata na Amba mes. 

Miyones di fiorin tabata wordu gasta pa manda pacientenan afo pa cuido di 
nan wowo. Awor nos hendenan por haña cuido na Amba mes. ImSan awor a 
inverti den un clinica specialisa den cuido di wowo y tin ekipo “state of the 
art”. Nos dokteman y nursenan a haña hopi entrenamento pa por uza lo ultimo 
de lo ultimo. Nos pacientenan por keda serca di nan famia. 

Dr Moreno a haci e prome operacion di retina den historia na Amba na 
Imsan. Un otro “milestone” y cambio grandi den cuido medico na Amba pa 
mehora nos servicio y cuido medico. Sinti e cambio den salud publico. Nos ta 
cumpliendo cu nos maneho y vision pa mehora cuido na Amba. 

Minister Dangui Oduber ta sumanente gradicido y orguyoso di e desaroyonan 
positivo na ImSan. 

KvK a tene su prome evento pa comerciantenan pa 2020 

Evento di KvK pa comerciante tabata bon bishita 



DIASABRA 18 di januari ultimo 
Camara di Comercio y Industria (KvK) 
a organisa su di 8 edicion di e evento 
Business Plaza - Step Forward! Un 
evento hopi exitoso caminda un biaha 
mas KvK ta trece informacion cu ta al 
caso pa publico y comunidad comer- 
cial. 

Durante Business Plaza - Step For- 
ward! a ofrece diferente presentacion y 
tambe a brinda e oportunidad pa haya 
informacion y conseho gratis encuanto 
establece y expande bo negoshi. 

Cu un sala yen por mira cu e interes di 
e comunidad comercial ta significante 
y esaki ta motiva KvK pa sigui cu e 
bon trabou. 

Business Plaza - Step Forward! Ta 
un evento gratis organisa dor di KvK 
p’asina por brinda informacion y guia 
n’e empresario cu ta desea di expande 
su liña di producto of servicionan y cu 
talbes kier restructura su negoshi of 
tin intencion pa expande cu mercado 
internacional. 


E programa a cuminsa cu un discurso 
di Vice-Presidente di Directiva di KvK, 
sr. Omar Tromp cu a yama e publico 
un cordial bon-bini na Business Plaza 
- Step Forward! 

Siguientemente a sigui un panel di 
oradornan cu a contribui na e pro- 
grama. SVb a duna un presentacion di 
MiSVb 2.0. 

Universidad di Aruba a trece informa- 
cion encuanto Programanan Educa- 
cional pa Empresarionan. Sra. Lindy 
Croes a conta encuanto con su negoshi 
a crece y a trece algun tips. Exprodesk 
a informa riba e posibibdadnan pa cu 
exporta productonan di Aruba. 

Despues di un pauze cortico a sigui cu 
presentacion di DTI encuanto permiso- 
nan pa negoshi y condicionan laboral. 
Departamento di Aduana a conta mas 
riba proceduranan di import y export. 
Y pa clausura e presentacionnan De- 
partamento di Impuesto a duna un 
presentacion di nan sistema nobo cu ta 
facilita e proceso, baha e fiuho na balie 
y ebmina administracion di papel. 


Durante e pauze hopi a haci uzo di 
e oportunidad pa busca informacion 
cerca instancianan invita presente cu 
nan booth. Departamento di Asunto 
Economico, Exprodesk, Universidad 
di Aruba y Qredits tabata esnan hunto 
cu e conseheronan di KvK cu tabata 
disponibel pa duna informacion n’e 
publico presente. 

E siguiente evento Business Plaza lo 
tuma lugar na juni 2020 caminda KvK 
lo organisa Business Plaza-Get Start- 
ed! dirigi n’e persona cu kier cuminsa 
un negoshi. Sigui KvK via Facebook 
of www.arubachamber.com pa pronto 
haya mas informacion tocante e even- 
to aki! 

Pa mas informacion tocante edicionnan 
di Business Plaza y otro eventonan di 
KvK, por tuma contacto cu Business 
Information & Support na 582-1566 
ext. 27/35/42/30 of manda un e-mail 
pa: businessinfo@arubachamber.com . 

CAft 

Den presupuesto 2020 no a baha e gastonan 


College Financiele Toezicht Aruba (Caft) a manda nan 
reaccion pa Minister di Finanza di Aruba relaciona cu 
e proposicion di presupuesto 2020 cu Gobierno a man- 
da pa CAft. 

E organo aki ta referi na e protocol di cooperacion en- 
tre Aruba y Hulanda valido pa e periodo 2019-2021, 
data 22 di november, 2018. E tin un cuadro nobo pa 
realisacion di finanza publico sostenibel. 

E protocol aki nan ta enfatisa ta permiti CAft sigui cu 
e supervision financiero te cu 2021. E saldo financiero 
palabra, nan ta bisa, pa 2019, 2020 y 2021 ainda no a 
wordo adapta den e actual LAft y esaki ta en pugna cu 
e protocol firma. 

Mirando cu no a adapta e LAft ainda, e Comision di 
Supervision ta mantene loke ta para den e LAft exis- 
tente. 

E reglanan di presupuesto den e protocol ta fiha e 
forma con entradanan adicional mester wordo uza pa 
limita e debenan y ta bisa cu e gastonan di personal 
entrante prome di januari, 20919 mester conoci un re- 
duccion nominal tur aña. 

Conseho di Minister di Reino di dia 22 di november, 
2019, a dicidi cu Aruba, den e meta pa logra un finanza 
publico sistenibel, mester logro un saldo financiero di 
sector colectivo riba 2020 di minimo 0.5% di e BBP; 
maximalmente 476 miyon florin na gasto di personal 
(inclusive e gastonan di personal di Interim Begrot- 
ingsfonds Sociaal Crisisplan (IBSCP). E entradanan 
(calculacionnan di entrada di belasting y reformanan), 
mester tin un bon splicacion; mester cumpli cu tur e 
otro normanan di presupuesto manera ta para den e 
LAft y Protocol. 

A base di e Presupuesto 2020 e deficit financiero di sec- 
tor colectivo (inclusive di pais) ta bira 0.6% di BBP. 
Practicamente ta cumpli cu e norma pa e deficit finan- 
ciero di e protocol di 0.5% di e BBP. Sinembargo, e me- 
didanan tuma pa logra entradanan di e Presupuesto 
2020 pa yega na e saldo menciona, ta pa un suma di 55 
miyon florin y di caracter incidental. 



Di e forma aki, CAft ta bisa, e reto pa yega na un norma 
poni di un forma sostenibel, pa gran parti ta wordo pu- 
sha pa otro añanan. Esaki nan ta bisa, ta indeseabel, 
mas ainda mirando cu na 2021 e norma di deficit fi- 
nanciero di 1% di e BBP ta mas ambicioso. 

Tambe CAft ta haya cu e entradanan di dividendonan 
y otro entradanan mester wordo miho splica. 

Mester evita cu entidadnan Gubernamental mester 
corta den nan mesun entradanan. Mayoria di e medi- 
danan structural cu ta percura pa e entrada di e pre- 
supuesto 2020 (11 miyon), no tin decision tuma ainda. 
Di algun di e medidanan, e splicacion ta mustra algun 
elementonan dudoso. Esaki ta causa cerca CAft cierto 
duda si e suma completo di entradanan for di e medi- 
danan structural di 2020 por wordo realisa. 

CAft ta constata ta bisa cu no tin suficiente base duna 
na e palabracion cu e entradanan mester tin un bon 
splicacion con ta yega na nan y si ta trata di sumanan 
sigura. 

E suma di gasto di personal total, tampoco tin un bon 
splicacion. Di e banda di gastonan tin un aumento den 
e gastonan di casi 30 miyon florin pa loke ta e ultimo 
presupuesto. Pa cumpli cu e normanan, a subi princi- 
palmente e entradanan y e gastonan no a wordo baha. 
E presupuesto total ta di un suma di 6.065 miyon florin. 

Evitondo nnalentendinnento 

Debidamente EcoGas y Serlimar ta negociando 
cu otro y ta bay den bon ambiente 


CONTRARIO n’e impresion cu EcoGas y Serlimar 
ta leu di otro, ayera AWEMainta a keda informa cu 
e negociación entre Serlimar y Ecogas ta bayendo den 
bon ambiente y nan ta papiando pa resolve tur prob- 
lema y un contrato di por lo menos 3 aña. Loke tin e 
caso aki wanta ta un decision politico, cu Prome Min- 
ister Evelyn Wever Croes, siendo e Minister encarga 
actualmente no kier tuma, pero kier lagu’e p’e susesor 
di Otmar Oduber, cu lo bira drs. Marisol Lopez Tromp. 
Y manera ta conoci no tin un fecha ainda pa huramenta 
drs Marisol Lopez Tromp como Minister ainda. 

Berdad ta cu e convenio entre Serlimar y EcoGas a cadu- 
ca fin di aña, pero meramente debi n’e negociacionnan 
cu tin, a prolonga esaki cu un luna mas cu e speranza 


di keda cla ainda prome cu e fin di e luna aki, anto pa 
un prolongacion di 3 aña of mas. 

Hunto mester por traha, si di berdad Aruba kier un 
solucion pa cu maneho di su desperdicio. 
Environbaling mester keda un forma integral con pa 
maneha sushi, pa motibo cu Aruba tin espacio limita 
pa landfilling. Lo wak kico lo tin den futuro. Pero pa 
aworaki Environbaling ta un bon opcion. 

Semper EcoGas tabata kier tin cooperacion. Nan ta 
kere den esey. Cu tipo di acuerdonan aki ta bay benefi- 
cia Aruba por lo general, loke ta trata maneho di des- 
perdicio. Ta spera cu na Aruba por ta orguyoso di un 
manera responsabel pa maneha desperdicio. Si tin bol- 
untad, e lo por logra na bienestar di Aruba en general. 


Chines agresivo a maltrata cliente na Savaneta cu palo 













DIADOMINGO merdia Polis a bay e bar/ 
restaurant yama Rising Dragon situa riba 
caminda grandi na Savaneta. Eynan un 
persona lo a wordo maltrata. 

Na yegada Polis a compronde cu un cliente 
a bira victima di agresion di parti di e doño 
di e restaurant. 

Polis a wordo splica cu e cliente lo a rec- 
lama e Chines riba su manera, pues cu e 
lo tabata laga di desea. Esaki no a cay den 
bon tera cerca e Chines y a start un discu- 
sion. E no a keda solamente na un discu- 
sion debi cu e Chines lo a pasa man pa un 
palo y a agredi e cliente. N’e momento ey- 
nan e cliente mester a defende su mes di e 
Chines agresivo. 

Polis despues di scucha loke a pasa a pidi 
pa Transportwagen y a bay over na detene 
e Chines. 

Un cannpaña nunca antes bisto na Aruba 

The Casino at The Ritz-Carlton, Aruba ta revela su grandioso 
campaña di fin di aña 2020 $1 million Cash Glveaway! 


DIALUNA atardi durante un conferencia 
di prensa, The Casino at The Ritz-Carlton, 
Aruba a revela su grandioso campaña di 
aña 2020: $1 Million Cash Giveaway, 
unda cu lo tin $1 miyon na premionan cash 
pa tur su bishitantenan. 

“Tur hende tabata ancioso pa haya sa ta 
cu cua campaña The Casino at The Ritz- 
Carlton , Aruba lo bin cune e aña aki, mi- 
rando cu aña pasa tabata spectacular cu e 
Deal or Wheel Campaign unda e ganador 
por a scoge entre e Ferrari 488GTB Spider 
of $250,000 cash,” a comenta Axl Ismail, Di- 
rector of Casino Operations di The Casino 
at The Ritz-Carlton, Aruba, 

“Tabatin hopi speculacion di kico e campa- 
ña lo ta mirando cu aña 2019 tabata fenom- 
enal. Y e aña aki lo ta mas grandi ainda.” 

E momento a yega unda a revela e campa- 
ña di aña 2020 y tur hende presente a keda 
sorprendi. The Casino at The Ritz-Carlton, 
Aruba t’e prome casino pa lansa un campa- 
ña di e magnitud aki den henter Caribe. 

Despues a hiba palabra Joanna Maya, Com- 
munications & Promotions Manager di The 
Casino at The Ritz-Carlton, Aruba unda cu 
el a splica con por participa den e grandio- 
so campaña aki. Mester ta of bira un VIP 
Member dor di pasa registra cu un ID va- 
lido n’e Casino VIP Desk, esaki ta comple- 
tamente gratis. 

Pa cada 80 punto na slot machines y $40 
theoretical na weganan di mesa ta ricibi 1 
ticket di rifa. Lo tin 15 ñnalista p’e prome 
sorteo cu lo tuma lugar dia 31 di maart. 
Tambe el a añadi cu tur e bishitantenan di 
The Casino at The Ritz-Carlton, Aruba por 
participa den diferente promocion durante 
siman y tambe por forma parti di nan Tier 
program cu ta ofrece beneficionan unico. 


Pa clausura, Yahira Santoni, Communications Manager di The Ritz- 
Carlton, Aruba, a indica cu e aña aki ta duna un extra opcion pa 
haya ticket di rifa pa participa den e tremendo campaña aki ora di 
tin un cena na Casa Nonna New York of BLT Steak. Cu cada cena n’e 
resturantnan aki ta ricibi un voucher. Mester hiba e voucher hunto 
cu e recibo na e Casino VIP Desk y e bishitante lo haya su ticket di 
participacion. 

Axl Ismail tabatin un pregunta pa tur persona presente: “Dicon bo 
lo hunga cualkier otro caminda si bo por hunga na Aruba’s Most Re- 
warding Casino?!” 

Pa mas informacion tocante con pa participa pa ta un di e feliz gana- 
dornan por bishita 

The Casino at The Ritz-Carlton, Aruba su VIP Desk of por yama na 
527-2276/ 527-2277 y nan lo asisti cu tur detayenan di con pa par- 
ticipa y GANA. 



ARUBA'S MOST REWARDING CASINO EXPERIENCE 

$1 MILLION 

CASH GIVEAWAY 


Connect with us! a www.facebook.com/ 
TheCasinoAtTheRitzCarltonAruba 


Download our 


app: j^Googk 


c play ^ App Store 


THE CASINO 

AT THE RITZ - CARLTON, ARUBA 

Sesion educativo di AHATA y A.T.A. tocante "Influencer Marketing" 



Aruba Hotel & Tourism Association (AHATA) 
conhuntamente cu Aruba Tourism Authority 
(A.T.A.) y nan agencia di relacion publico Zeno 
Group a organisa dos sesion educativo pa hotel- 
nan miembro di AHATA. Topico di e sesion ta- 
bata; ‘Tnfluencer Marketing”, con ta scoge un “in- 
fluencer”, screen y midi e resultadonan. 

Zeno Group a presenta infomacion valioso, e.o.; 
Dicon ta kere “Influencer Marketing” ta valioso y 
con por haci’e exitoso p’e propiedad. A elabora riba 
e puntonan importante ora di screen, con mester 
traha cu “Influencers” y e proceso con A.T.A. ta 
traha. Tambe a presenta diferente tip; kico ta 
preguntanan clave, rekisitonan, guia di contenido 
y con mester midi resultadonan di un bishita di 
un influencer. 

E sesionnan educativo a ofrece un mihor compro- 
ndemento con por haci cu “Influencer Marketing” 
ta efectivo y cu lo duna balor y resulatdonan exi- 
toso pa Aruba y n’e propiedadnan. Cada sesion a 
culmina cu un momento pa network, unda e par- 
ticipantenan por a comparti cu otro. Miembro di 
AHATA, The Little One a cater esaki cu un buni- 
ta set-up. 

AHATA ta gradici, Zeno Group y A.T.A. p’e sesi- 
onnan educativo. 



BO MESTER Dl WASTE BUCKET RESIDENCIAL 
OF COMERCIAL? 

Big Bucket 

Awo cu 2 florin mas, bo por gana e 


lililili 


Afl. 360.000,- +Afl. 100.000,- 

extm 


Cumpliendo cu reglanan existente di stacionamento den centro di Oranjestad 

AruParking ta informa riba e maneho pa cu 
stacionamento di auto riba espacionan stipula 


ORARIO di stacionamento paga cu ta vigente 
te cu proximo aviso ta di 9’or di mainta te cu 
3’or di atardi, di dialuna pa diasabra. E orario 
aki ta stipula specificamente pa vaknan blanco. 
Vaknan geel ta destina exclusivamente pa individu- 
onan den posecion di un permiso di parkeo di pago 
mensual otorga pa AruParking, y ta valido pa un area 
specifico. 



Locual ta nificia cu un persona cu tin permiso pa, p.e., 
zona A no por parkeer den vak geel den zona B. Si un 
persona cu tin permiso pa un zona specifico dicidi di 


parkeer den un otro zona den centro di ciudad, lo mes- 
ter haci uzo di un vak blanco. 

Reglanan general di stacionamento den centro 
di Oranjestad 

Reglanan general di stacionamento den centro di Oran- 
jestad ta keda vigente. Esaki ta mas tanto pa garantisa 
ordo y organisacion ora di staciona den centro di Oran- 
jestad. 

AruParking lo bay over na kita un auto for di un area 
na momento cu: 

Un auto no autorisa para den vak geel; Staciona 
den dos vak blanco; Parkeer unda no tin vak pin- 
ta; Para auto riba acera of pega na un skina. 

Mester tene na cuenta cu esaki por tuma lugar na cual- 
kier momento y no solamente den e orario di staciona- 
mento menciona anteriormente. 

Tarifanan di stacionamento 

Tarifanan pa loke ta stacionamento den Centro di 
Oranjestad ta: 

50 Cent pa 15 minuut; 1 Florin pa 30 minuut; 2 
Florin pa 2 ora (den siman); 2 Florin pa 3 ora (tur 
diasabra). 

Patras di Botica Oduber por parkeer gratis 3 ora 
registrando e number di vak n’e parkeermeter; 
Na Stacion di Bus grandi di Oranjestad por par- 
keer gratis 3 ora registrando e number di vak n’e 
parkeermeter 

Di e manera aki AruParking ta desea di concientisa 
nos comunidad pa staciona den centro di Oranjestad 
cumpliendo cu e reglanan estableci, p’asina evita san- 
cionnan cu lo por wordo tuma contra di e usuario. 

Tres meter di awa ranca durante accidente na Brasil 



DIADOMINGO anochi pa mas o menos 10:20 Po- 
lis a haya informacion cu un pick-up Mitsubishi lo a 
accidenta na altura di Dream House Bar Restaurant 
situa na Brasil. Informacion adicional a bisa tambe cu 
e chauffeur a baha core bay. 

Na yegada di patruya, nan a bin topa cu e pick-up acci- 
denta cu basta daño material. Den e dalmento, e auto lo 
a kibra tres meter di awa y mesora Polis a avisa WEB. 
No ta conoci kico por a pone e chauffeur perde control. 
Algun rato despues e chauffeur lo bolbe e sitio di ac- 
cidente. Seguro tambe a presenta pa atende cu e caso. 

cor^ 'Coko 

Tel: 583-14B0 Fax: 583-H44 



DIADOMINGO anochi a sosode un caso di pelea na 
Mangel Halto Bar. Aki ta caminda un agresor a drenta e 
bar, parti sla y core bay. 

E victima a keda cu basta sla na cara. Mesora Polis Mo- 
torisa a yega n’sitio pa check un cu e otro. 

E busca den area p’e agresor, pero sin resultado. E vic- 
tima lo a bay Warda di Polis pa entrega keho. 

Pero despues e agentenan a bin topa cu un persona cu 
kap riba su wowo. 

E1 a contanan kico a pasa, pero ya e agresor a bandona 
e sitio. Polis a tuma dato y e persona mes a keda di bay 
busca ayudo medico. 

Como cu Gobierno no tin ningun respet pa Bloke Sindica 


A enlrega 2 carta na 
Conseho di Minisler pidiendo 
ciaridad riba indexering 



AYERA e vocero di Bloke Sindical, Eduard Maduro, 
Presidente di SADA a present ana Bestuurscollege, 
unda nan a entrega e secretaria di Prome Minister dos 
carta, pidiendo atencion riba e puntonan. Un di nan t’e 
discusion riba indexering, y ta spera di haya e reunion 
aki pa dia 27 di januari awor. Nan no por a reuni ayera 
cu sra.Evelyn Wever Croes, pasobra e tabata den re- 
union, tratando caso di refineria. 

Despues di a reuni internamente, a dicidi di manda 2 
carta pa Gobierno, despues di no ta tende nada mas. 
P.e. e Bloke Sindical no a haya reaccion riba e ultimo 
carta, cu ta data for di december ultimo. Tambe Gobier- 
no kier institui un comision, cu berdad a keda institui, 
pero te awe e comision no a haya ningun reunion ainda. 
Bloke Sndical sigur lo no acepta e aumento di Afi. 5,75 
cu Gobierno a propone. 


E otro carta entrega ta regarda varios punto cu Gobier- 
no ta debidamente na altura di nan, cu for di april aña 
pasa a manda un carta pa Gobierno, cu tin puntonan 
manera GO-A, Gelijkbedrag p’esnan cu ta bahando cu 
pensioen. 

Kier discuti funcionamento di DRH, mas ainda ora cu e 
Gobierno aki ta papia di integridad, pero no ta cumpli 
cu esaki. Un grupo di pensionado cu a bah ana 2015, a 
haya nan ta bay Corte pa pidi Huez ordena Gobierno 
pa forza un decision si ta paga e compensacionnan cu e 
empleado publico merece. 

Eduard Maduro ta spera cu e biaha aki si Gobierno lo 
reaciona riba e dos cartanan aki, de lo contrario mes ta 
provocando e gremio di empleado publico pa bay den 
un accion fuerte. 

Prome Minister Evelyn Wever Croes a bishita SKOA Expo 2020 



UN bunita iniciativa na cuminsamento di aña di Inovacion 
y Enseñansa. Diasabra ultimo, SKOA a tene su prome expo, 
SKOA Expo 2020 cu tabata un bunita iniciativa di SKOA na 
cuminsamento di aña di Inovacion y Enseñansa. 46 Scol di 
kleuter, basis y voortgezet onderwijs a expone nan material 
den bunita decoracion y tur tabata cla pa brinda informa- 
cion na tur esnan cu a bishita e Expo. 

E docentenan ta sumamente entusiasma y ta demostra un 
pasion y amor grandi pa enseñansa di nos muchanan. 
Prome Minister Evelyn Wever-Croes a bishita e Expo y a 
keda hopi impresiona cu e avansenan cu e scolnan na Aruha 
tin especialmente riha e tereno di inovacion. A tuma Prome 
Minister 3 ora y mey total pa bishita tur e tentnan di e 46 
scolnan di SKOA na unda cu Prome Minister a trata pa 
comhersa cu nan tur un tiki y scucha nan idea y proyec- 
tonan den enseñansa. 

“Mi a keda hopi impresiona pa tur e trabou cu ta wordo 
haci den enseñansa, cu e poco medionan cu ta wordo poni 
disponible y mi ta mas comprometi pa den e aña aki di Ino- 
vacion y Enseñansa logra e inovacionnan den enseñansa cu 
e scolnan tanto ta pidi p’e. 

Mi ta felicita SKOA cu e bunita iniciativa aki. E1 a trece scol- 
nan hunto den un hon amhiente. E pasion di e docentenan 
y nan dedicacion ta hopi obvio. Den nomber di Gobierno mi 
ta gradici SKOA y tur docente pa nan amor pa enseñansa 
y p’e muchanan. Cu e expo aki, SKOA a demostra cuanto 
diferente opcion tin pa enseñansa di nos muchanan”, Prome 
Minister a expresa. 

Retonan ta grandi, pero logronan tambe ta hopi grandi. Pa- 
hien SKOA cu e iniciativa aki. Danki na tur maestro di Aru- 
ba p’e amor y dedicacion na nos enseñansa y nos muchanan. 
Pabien na tur scol cu a participa na SKOA Expo 2020, un 
tremendo evento den cual tur 46 scol di SKOA a reuni. 

Minister Xiomara Maduro a corona 
Reina Hubenil di Aruba su Carnaval 66 






DIASABRA anochi Minister Xiomara Maduro di Cultura 
tabata presenta na Aruba Carnival Entertainment Cen- 
ter na San Nicolas p’e Eleccion di Reina Infantil, Hubenil, 
Señora Carnaval y Reina Grandi di Aruba su Carnaval 
66 . 

E anochi aki Aruba a conoce su Reina Infantil den per- 
sona di Jo-Amy Morcillo. Na Minister Maduro a toca e 
honor pa corona nos Reina Hubenil pa Aruba su Carnaval 
66 srta. Alysa Simon. Señora Carnaval a keda den per- 
sona di sra. Neiffy Kock-Sierra y nos Reina di Aruba su 
Carnaval 66 a bira srta. Rudyanne Lejuez. 

Minister Xiomara Maduro ta manda un caluroso pabien 
na tur e ganadornan y ta felicita e demas participantenan 
pa Reina Infantil Khloé Dabian y Yoennis Daiz Marin, 
Reina Hubenil Tychessa Melo y Jayleen Croes, Señora 
Carnaval Jolanda Salas y Reina Grandi Richinella Hen- 
riquez y Josyliane Martinus cu nan bunita presentacion. 

Minister Xiomara Maduro ta expresa palabra di danki 
na tur reina pa engrandece Aruba su Carnaval cu boso 
participacion y mensahenan positivo den discurso y show. 
Disfruta di boso reinado den Carnaval 66. 



































Diamars, 21 Januari 2020 


AWEMainta 


13 


Aña 2020 Siman 20 Januañ 2020 

BON DIA YEN Dl ALEGRIA ! 

Skirbi pa Ruthy "Lady Ruth" Vñeswijk-Bergen 

TAWATA Lady Ruth su di dos biaha cu ela presencia e 
concierto di e grupo di nos ruman isla Corou “Serenada” 
den Cas di Cultura. Un dushi diasabra anochi, anto un 
sala tjok vol di amantenan di cancionnan den nos dushi 
idioma Papiamento. Meta principal di grupo Serenada ta 
pa promove cultura musical di Corsou. E grupo mes tin su 
tocadornan y su cantantenan. E instrumentonan usa ta 
e.o. : guitara, mandolin,contrabaho y cuarta, conga, ra- 
spo, clave y campana. Tin biaha nan ta canta tambe “a 
capella” pues sin acompañamento musical. 

Un dushi grupo, bunita costuum of trahenan cultural, col- 
orido y hopi alegre ! Grupo Serenada ta bau direccion mu- 
sical di Sr. Henri Moen cu a sa di carga e publico den su 
mannan cu su manera chistoso di duna splicacion di cada 
cancion. Durante nan hopi añanan di existencia, nan a 
realisa varios grabacion. E grupo aki ta existi for di aña 
1975. Nos amiga sra. Loly Berkley si a presencia nan pre- 
sentacion hopi biaha. Si nos a scucha bon, ja ta nan di 9 of 
ta di 10 biaha cu Serenada ta bishita nos isla y comparti di 
nan bunita talentonan den bos y musica. 

Lady Ruth tin cu bisa cu e prome presentacion di nan di 
varios aña atras a impactele mas. E sonido tawata mi- 
hor ! E biaha aki e sonido no tawata di un bon calidad,, 
aunke pa move mas facil, tur di e integrantenan cu nan 
microphone na cabes cu no hoef di tene den man, pues , 
cu man liber pa e.o. toca guitarra, cuarta, raspa etec.mi- 
etras ta canta. Hopi, pero hopi jammer mes ! Nos tawata 
sinta na rij 6 hopi dilanti y nos mes no por a scucha tur e 
palabranan di e cancionnan corda esnan sinta mas patras 
? Prome nos a kere cu ta un fayo di parti di Cas di Cul- 
tura, pero no tawata asina.Nos a bin tende cu e grupo mes 
a opta pa a bin cu nan mesun ekipo tecnico y esaki no a 
resulta mucho favorabel. Por a scucha nan, por a goza di 
nan, pero un crenchi irritante ora cu e palabranan tawata 
bay bin manera den un baile di biento. Despues a tende cu 
lo tawata probablemente e interupcion den frecuencia di 
e headphone microphone nan. Tin un nomber pa e micro- 
foonnan di pone na cabes, pero e palabra no kier drentami 
awor. E volumen di sonido cu tawata tambe un crenchi 
abao, a pone cu bo no a sinti e cayente di melodia con- 
tagioso pa a lanta move e pianan y heupnan un crenchi, 
aunke e no tawata un fiesta pa baila. Normalmente no tin 
hoef di invita publico pa los e pianan riba e dushi ritmo, 
tambe den Cas di Culltura, pero e biaha aki tur tur a keda 
sinta. E musica y dushi ritmo no tawata asina penetrante 



y of cayente, pasobra e volumen tawata un crenchi abao. 
Of ta Lady Ruth ta birando un crenchi sordo ? Nos a goza 
e splicacion di e cancion “Aya na seri trapi” y di su presen- 
taicon fabuloso ! Y mas cu claro cu e emocionnan y alegria 
a bolter bay over ora Serenada a presenta nos segundo 
hymno nacional “Abo so “ di nos tata di cultura Juan Cha- 
baya “Padu “ Lampe, awe den felis memoria, cu ful sala 
cantando, publico a canta mee uit vollo borst!. 

Normalmente cu un dushi seu tambe bo kier lanta y baila 
expresa alegria, sin importa ki otro ta pensa, pero e bi- 
aha aki nada. E concierto tawata zona manera un “back 
ground” music mucho suave di mas. Esnan cu no ta gusta 
volumen un crenchi duro lo a goza sigur. Serenada a haya 
su merecido aplauso y na final toch un standing ovation, 
pasobra, all in all, e tawata un bunita concierto ! Otro bi- 
aha nan bin atrobe, cu mihor sonido, Lady Ruth lo lanta 
baila “Zullen we maar weer een potje dansen “ - Nos pa- 
bien di curason na tur e solistanan, cu a haci tur nan best! 
Please, otro biaha, laga Cas di Cultura percura pa micro- 
phones ? Pa nos tur un dushi dia yen di alegria ! Tur dia 
nos ta sinja algo nobo sigur ! Corda duna Dios danki pa 
bida, pa salud, pa musica, pa canto, pa baile, y pa nos pan 
di cada dia tur dia !!! Danki...Love you too !!! 

Studiantenan di Universidad a haci investigacion 
encuanto di SostenibHidad na Aruba Ocean Villas 


SIMAN pasa studiantenan di Sostenib- 
ilidad den Emprendimento Internacio- 
nal na Universidad di Aruba a tene un 
presentacion p’e compania local Aruba 
Ocean Villas cu a duna nan e oportuni- 
dad di haci e investigación na nan resort 
como proyecto final di nan estudio. 

Como tal, nan a duna e resultadonan 
final di e proyecto na sra. Osyth Hen- 
riquez, gerente y propietario di Aruba 
Ocean Villas. 

Den e raport final nan a presenta nan 
resultadonan y algun sugerencia prac- 
tico cu e hotel por aplica den nan mane- 
ho diario basa riba metodo di investiga- 
cionnan proba y conceptonan sostenibel 
y inovativo. 

Sra. Henriquez a bisa: “Nan tabata bus- 
ca un lugar na unda nan por haci nan 
research riba sostenibilidad y inovacion. 
Esaki a cay net bon pa nan y nan a scoge 
pa traha un estudio riba e material di 
nos bungalownan. Nos na nos turno ta 
bay hinca e research aki den nos propio 
research grandi di sostenibilidad.” 

Manera ta conoci Aruba Ocean Villas 
ta un boutique hotel cu a bin cu un con- 
cepto hopi natural y ta traha cu e con- 
ceptonan di recyclahe y bek na materi- 
alnan básico pa brinda nan clientenan 
un tranquilidad unico den un ambiente 
unico, artistico, creativo y relahante bek 
na naturalesa. 

E studiantenan di Universidad di Aruba 
a haya guia di sr. Kirby Barrera durante 
nan proyecto estudiantil. 

Riba e potret: Osyth Henriquez di Aruba 
Ocean Villa’s, sr. Kirby Barrera, e studi- 
antenan internacional Jasmijn & Frank 
hunto cu e studiante di Aruba Jaython. 







































Diamars, 21 Januari 2020 


AWEMainta 


15 


Minister Dangui Oduber: 

Aruba t'e destmacion y puerto number 
1 pa Carnival Cruise Lines, mundialmente 

Basa riba ranking di tur destinacion y puerto cu nan ta bishita 



DIABIERNA ultimo un delega- 
cion di Aruba consistiendo di Min- 
ister di Turismo, Salubridad Pu- 
blico y Deporte, sr. Dangui Oduber 
hunto cu CEO y Director di Aruba 
Tourism Authority (A.T.A.), sra. 
Ronella Tjin Asjoe-Croes y Aruba 
Ports Authority (APA), sr. Marc 
Figaroa, como tambe Consehera di 
Minister di Turismo, srta. Sharlyze 
Romano, CFO di APA, sr. Hum- 
phrey Tromp y Cruise Manager di 
A.T.A., sr. Mario Arends, a sostene 
diferente reunion dirigi riba turis- 
mo crucero. 

Entre otro a reuni cu Carnival 
Cruise Lines na Miami, unda a toca 
diferente topico di importancia p’e 
industria di crucero di Aruba. 

Durante e reunion aki, Carnival 
Cruise Lines a duna Aruba e gra- 
to noticia cu Aruba a conquista e 
prome puesto como e mihor desti- 
nacion y puerto riba nivel mundial. 
Esaki a surgi a base di puntuacion 
cu pasaheronan di e linea di cruce- 
ro ta duna na diferente aspecto di 
nan vacacion y itinerario di e biahe 
crucero manera calidad di servicio, 
amabilidad, compras, restaurant- 
nan, infrastructura, etc. 

Aruba ta consistentemente un des- 
tinacion fuerte, cu semper ta score 
bon, y cu a tuma e puesto di prome 
lugar na 2019. Aruba su averahe 
den e ultimo aña ta riba 9 punto (10 
t’e maximo), cual ta un puntacion 


sumamente positivo y cu a duna 
Aruba e empuhe necesario pa logra 
obtene e posicion di mas halto den 
e region di Caribe y di mundo. 

Ehecutivonan di e linea di crucero 
a expresa hopi elogio pa Aruba. 
Aruba ta un destinacion y puerto 
ehemplar pa Carnival Cruise Lines. 
E linea di crucero a acentua e im- 
portancia dicon Aruba ta desplega 
trabou di equipo cu un colabora- 
cion estrecho entre Aruba Tourism 
Authority y Aruba Ports Authority 
implementando e maneho estableci 
pa Minister di Turismo y Gobierno 
di Aruba. 

Carnival Cruise Lines t’e linea di 
crucero di mas grandi na mundo y 
a trece casi 200 mil turista crucero 
na aña 2019. 


Minister Dangui Oduber a expresa 
su satisfaccion grandi y a enfatisa 
e importancia di e partnership en- 
tre Aruba y Carnival Cruise Lines 
y a compromete pa sigui traha den 
e mesun forma pa mantene y am- 
plia e bentaha competitivo cu actu- 
almente Aruba ta gosa di dje. 
Minister Dangui Oduber ta felicita 
A.T.A., APA y tur esnan cu ta traha 
den e industria aki ya cu logronan 
manera esaki ta bin a base di tra- 
bou hopi duro p’asina por brinda e 
mihor experiencia posibel na nos 
bishitantenan. 

E Minister ta indica cu esaki ta 
sirbi como estimulo pa sigui bay 
dilanti y mester sirbi como un mo- 
mento pa wanta nos skerpi, a yega 
number 1 mester sigui haci esfuer- 
so pa mantene esaki. 

Siman ta habri cu 

Atraco riba un cas na Seroe Blanco 


DIALUNA mainta pa 7:47 Central di Polis 
ta wordo notifica cu un atraco a tuma lugar na 
un cas na Seroe Blanco. Na yegada di Polis por 
a compronde cu un rato prome dos atracador a 
yega n’e cas y a mara tres persona den e cas y 
a maltrata dos di nan cu arma di candela. 

E atracadornan a papia Spaño y ta tin cara 
tapa. Tur dos tin arma di candela. Despues 
e atracadonan lo mester a huy den un auto . 
Color no ta conoci. Nan lo mester a bay cu mas 
o menos Afi 5000,-. 

Atraco Team a presenta n’e sitio y a cuminsa 
cu nan investigacion. Polis Tecnico tambe a 
presenta y slachtofferhulp. Cuerpo Policial ta 
haci un apelacion cu esun cu a wak algo of sa 
algo pa yama e tiplijn di Polis cu ta 11141. 
Esaki ta version policial. 

Loke por a tende n’e sitio di suseso ta cu si- 
man ta cera y habri cu atraconan tras di otro. 
E atraco aki ta riba un famia Chines cu tin 
tambe negoshi. Na Sero Blanco 47D e atraco 
a tuma lugar. 

Dos homber di habla Spaño a drenta e cas cu 
arma den man. Pafo a keda warda un otro den 
auto cu a huy cu e atracadornan despues cu 
nan a caba den e cas. 

E atracadornan a mara henter e famia den 
nan cas. Hasta un Chines a keda herida y a 
bay hospital cu ambulance. Polis a cuminsa 
investigacion mesora hunto cu Atraco Team. 
A bay cu 10 mil fiorin cash for di e cas. 
Presente por a mira tambe Alto Comisario di 
Polis, Andrew Hoo. E situacion e momenton- 
an aki ta basta serio cu e asunto di atraconan. 
Pueblo ta biba preocupa cu tur loke ta pas- 
ando. Spera cu nan pone man riba e atraca- 
dornan. E famia Chines a pasa den un susto 
grandi. Asina tin mas famia trauma di tur e 
atraconan cu ta tumando lugar uno tras di 
otro sea den cas of negoshi. 

Unidad Motorisa a reparti 23 boet 
despues di Parada di Blaas 











i 


vi 







DESPUES di Parada di Blaas di diado- 
mingo ultimo, y na puntonan strategico Un- 
idad Motorisa di Polis a eherce su control- 
nan. 

Mas o menos 130 vehiculo a wordo para y 
controla. A detene 6 chofer coriendo bou in- 
fluencia di alcohol di cual 2 di nan nan rijbe- 
wijs a wordo revoca. 

Un chofer a ricibi boet pa nenga di para ora 
a dune un señal pa stop. Un chofer a ricibi 
boet pa core sin rijbewijs y documentonan 
cu no ta na ordo. 

A conflsca un total di 6 bromer cu no taba- 
tin nan papelnan di belasting ni seguro na 
ordo. Un total di 23 boet a wordo reparti. 

DIADOMINGO atardi pa mas o menos 
5:30 informacion a drenta cu un Sea Doo lo a 
bolter na altura di Casa del Mar. 

Esnan n’e sitio a bisa cu esnan den lama lo 
tabata den problema y pidiendo auxilio. 
Mesora Strandpolitie a wordo manda n’e lama 
di Casa del Mar, cu tabata basta bruto. 

Mientrastanto a avisa Maritiem Politie cu a 
cuminsa pa sali direccion di Casa del Mar. 
Helicopter di Polis tambe a lanta y a bay di- 
reccion Casa del Mar y tabata bisa kico tur e 
ta wak. 

Dado momento esnan den lama lo a cuminsa 
grita pa yuda nan, pues birando desespera. 

Maritiem Politie a yega hopi liher, mirando 
cu nan base ta situa poco mas pariba, esta na 
waf grandi. Na yegada a yuda esnan den lama 
y a hiba nan tera. 

No ta conoci kico a causa cu Sea Doo lo a bolt- 
er. 

Durante oranan di anochi Polis a mester bay 
un adres na Boegoeroei. Parce cu e problema 
di Sea Doo a causa problema entre famia den 
oranan di anochi. 

E lo tabata debe hende droga: 

Homber maltrata a yega un cas pidiendo ayudo 

DIADOMINGO atardi Polis 
a bay un adres den Pindastraat 
unda un persona maltrata a yega 
eynan. 

A resulta cu e homber aki lo no 
tin un lugar di biba y ta bibando 
den mondi. N’e mesun momento e 
persona aki lo ta un adicto. 

E1 a yega un cas den Pindastraat 
buscando ayudo debi cu el a wordo 
maltrata. Segun su version paso e 
lo tin debe habri cu esnan cu e ta 
cumpra droga for di nan y “nan” 
lo a comete e acto. 

Ambulance a presenta y a trans- 
porte pa Hospital. 



Quadracer horta localisa algun minuut despues 

DIADOMINGO madruga ha- 
bitantenan di un percela, a scucha 
bastante desordo pafo y esaki a pone 
cu nan a bay tira bista. 

A resulta cu ladronnan a horta un 
Quadracer for di cura di cas di un 
bisiña. Mesora nan a lanta e bisiña 
y splike kico a pasa. 

Mientrastanto otro persona a sigui 
e ladronnan, pero dado momento lo 
a perde nan for di bista. 

Esaki tabata debi cu nan a drenta 
un caminda di tera scur. Polis a 
wordo avisa y despues di un rato a 
presenta p’asina cuminsa tira bista. 

A bin localisa e Quadracer scondi 
den cura di un cas bieu bandona. 

Polis n’e sitio a tuma tur dato y 
despues a laga hiba e Quadracer 
pa investigacion. O sea lo mira pa 
vingerafdruk etc etc. 

Concierto Dominkal "Donny Laclé" 
diadommgo dia 26 di januari 2020 



DIADOMIGO awor, dia 26 di 
januari 2020 Fudacion pa Talento 
Musical “Donny Laclé” ta presenta 
un biaha mas su Concierto Domini- 
cal, su concierto di tur fin di luna. 

E luna aki e concierto aki ta cumpli 
20 aña caba y esey ta algo di recor- 
da. 

E concierto aki a cuminsa na 
aña 2000 den “The French Steak 
House” di Manchebo Beach Resort 
& Spa y a sigui tres aña pasa na 
Biblioteca Nacional Aruba den G. 
Madurostraat. E comision organ- 
isado ta percura semper pa tin un 
programa alegre pa e ultimo diado- 
mingo di luna cu por conta semper 
cu un publico fiel y entusiasma. 
Diadomingo awor nos tin un pro- 
grama hopi varia y sorprendente 
atrobe. 

E concierto ta habri cu e cantante- 
guitarista Humprey de Miranda. 
Humphrey ta biba na Hulanda y ta 
pasa e lunanan friu na Aruba ca- 
minda e ta boluntario na Kibraha- 
cha. Pa diadomingo awor e lo scohe 
for di su repertorio amplio di musi- 
ca folklorico di Inglatera, Portugal, 
Spaña, Indonesia, Hulanda, Sur- 
nam, Venezuela, Colombia, Cuba y 
naturalmente tambe di Antia Hu- 


landes y Aruba. 

E siguiente presentacion ta na en- 
cargo di Quarter Note, un trio cu ta 
consisti di Patrick Lee (baho), Rick 
Tjon (guitara) y Julio Cesar Peral- 
ta Villamizar (drums). Nan ta toca 
musica suave cu Jazz y Bosa Nova. 
Ta clausura e concierto cu Grupo 
Araguaney cu Morela Rangel (har- 
pa) y Sergia Bethencourt (canto, 
cuarta, guitara). Grupo Araguaney 
ta conoci pa su musica melodioso di 
Venezuela y resto di America Lati- 
no, interpreta pa e bunita zonido di 
harpa y e stem fantastico di Sergia. 
E comision organisado ta invita 


pueblo henter pa bin pasa un main- 
ta alegre y sano cu bon musica. 

E concierto ta cuminsa 11.00 or en 
punto y ta caba 13.00 or. 

Entrada ta gratis, pero manera 
semper ta pidi un contribucion pa 
nos hobennan talentoso. 

Sea asina bon di bini trempan, 
no solamente pasobra e concierto 
ta cuminsa na ora, sino tambe pa 
haya un bon luga pa sinta y pa no 
perde nada di e concierto aki. 
Invita bo famia, bo amigonan y 
bisiña y nos ta topa diadomingo dia 
26 di januari na Biblioteca Nacio- 
nal. 


/ -\ 

Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com ^ www.facebook.com/awemainta 583-1400 ^ 583-1444 

Diadonningo ultimo a tuma lugar 

Trekmento di lot pa Tumberito 

na Carnival Euphoria 


SECUENCIAdiTum- 
berito ta conoci!!! Diado- 
mingo comision y partic- 
ipantenan di Tumberito 
a reuni na Carnival Mu- 
seum p’asina scoge nan 
number p’e anochi fi- 
nal. Un total di 17 par- 
ticipante lo ta riba stage 
dia 24 di januari awor 
na Carnival Village. 

Ata aki e seguencia final 
p’e grand festival aki y 
tickets lo ta obtenibel 
serca tur mayor di e par- 
ticipantenan y na oficina 
di SMAC di 10 pa 8or di 
anochi. 

*Pre-Infantil: 1. Carl- 
Anthony Petrochi; 2. 
Jurian Lanoy; 3. Jor- 
dan Koolman; 4. Akyrah 
Margarita; 5. Rahaylee 
Kock. 

*Infantil; 1. Jadién 
Geerman; 2. Javinah 
Besselink; 3. Zoé Boek- 
houdt; 4. Shaylee Croes; 
5. Goervin Angela; 6. 
Rowin Kock; 7. Guivan 
Monart; 8. Aisa Libiee; 
9. Caylee. 

*Hubenil: 1. Sergio Luis 
Garcia; 2. Jorienne An- 
gela; 3. Alysee Berna- 
bela. 



'>*icorh 

Ensley Piekeur gara cu arma di candela atrobe 


WILLEMSTAD. E cuidadano Ensley Piekeur di 47 
aña di edad un biaha mas a keda gara cu arma di can- 
dela. 

Esaki a sosode dia 27 di september 2019 y ta trata aki 
di un pistol marca Ravan Arms, caliber 25 cu su pa- 
tronchinan corespondiente. 

Pero segun hues mr. de Doelder ta parse cu no ta pa 
prome biaha cu a gara Ensley Piekeur cu arma di can- 
dela. 

Pa su defensa e acusado tabatin abogado señora mr. 
Samatha Snel cu ta pertenese na bufet di abogado Or- 
nelio Maartina. 

E acusado a reconose su culpabilidad, bisando cu en 
principio e ta biba na Hulanda y cu e tabata cu facansi 
na Corsou. 

Ta un dominicano cu yama Enrique na aña 2018, cu el 
a ña 500 ñorin a pidie warda e arma di candela como 
borg. 

E arma Piekeur a warda tanten na cas di su mama y 
tabatin e intencion pa entreg’e serca un agente policial 
cu e conose, pero no a yega asina leu, pasobra polisnan 
a hañ’e cu e arma di candela. 

Abogado mr Snel a mustra cu su cliente ningun mo- 
mento so no tabatin mal intencion cu e arma di cande- 



la, e tabata serio pa entrega e pistol na husticia, pero 
no pa bay te na warda di polis e mes cu e arma. 

Wes mr. de Doelder a opserva cu cada biaha cu gara 
un cuidadano cu arma di candela ta bini cuentanan 
di hadas padilanti den forma cu net nan tabata bay 
polis pa haci entrega, cu a haña e arma di candela den 
mondi etcetera. 

Fiscal mr. Eva Bos a demanda un castigo di prizon di 
24 luna incondicional pa Ensley Piekeur pero hues a 
yega na un castigo di 24 luna di cua 10 luna condicio- 
nal y un periodo di prueba di 2 aña. 


Pa evita fluho di nnalandro 

Reino tin planea pa 
introduci Visa/Esta 
pa Venezolano 

WILLEMSTAD. E presidente di partido MAN, se- 
ñor schoop a anuncia inencion pa introdusi visa/Esta 
pa venezolano pa limita e fluho di venezolano cu ta hui 
di nan pais den nos direccion y ala bes pa evita esnan 
‘Malandro’ di baho mundu drenta nos pais. 

Durante e IPCO cu a tuma luga di 7-10 di januari 2020 
na Corsou, parlamentarionan di Reino, esta di Aruba, 
HHulanda y Corsou a haci un bishita na e baraknan 
na SDKK y ta’tin e oportunidad pa papia cu 7 homber 


refugiado Venezolano cu ya tin 240(!) dia ta warda 
riba un proseso hudicial a base di nan peticion pa pro- 
teccion. 

Ta insolito di tende cu e termino maximo di 6 luna 
ta pasa sin cu e hombernan ta haña culminacion di e 
proseso di nan peticion. 

Alabes mi a keda indigna di mira cu e refugiadonan 
aki kende a bini cu boto nos costa ta hospedando den 
un barak cu regimen di prizon, nan ta cera tras di trali 
na yabi, e reha nan tin prekeldrat, nan privasidad ta 
limita cu tiki oportunidad di rekreo y minimo tempu 
pa ‘lugt’. 

E higiena ta laga di desea y e alimento ta desbalansa 
y algun di nan a perde peso for di dia cu nan a yega. 
Tampoco e refugiadonan no por haci uso optimal di e 
pro-deo abogadonan, cu ta keda paga dor di gobierno. 

8 luna di castigo di prison pa maltrato severo 


Ai^ra 

‘Çcutenal *i¥o*Ke & ^netMitontf 

Mi no a muri, ta p'esey mi no a bisa ayo. Mi a djis habri mi 
halanan y bula bay keiro. Boso a keda atras. No laga tristesa 
domina boso. Keda uni un cu otro pa mi alma. Esey lo ta un 
alegria. Recordami cu hopi amor. 

Cu profundo dolor na nos curason pero agradecido na Tata 
Dios di por a comparti tur e añanan cu nos, nos ta anuncia cu a 
bay sosega den brasa di Señor, nos querido esposo, tata, welo, 
bisabwelo y ruman 


Frederik Antonius Flanegin 

"Freddy' 

13-06-1950/+ 16-01-2020 

Na nomber di su 

Esposa : Aida Flanegin Werleman 

Yiunan: Minka Flanegin 

SusyTuti'y Zilfrith" Siegfried "Maduro 

Rachelle y Ibrahin Carrera 

Mescos cu yiu: Jacqueline Wernet & Alwyn Lin 

Nietonan Stima: Glenrick Besselink y Ana Werleman 

Nigel Maduro 

Zyhron Maduro 

Elizangela 'Liza' Flanegin 

Bisanieta/o nan Stima: Rianne Besselink 

JaydrickWerleman 

Jaiden Werleman 

Rumannan: +Rafael Flanegin y yiu 

+Reynaldo y Silvia Flanegin y yiunan 

+Margo y Ruben Hellement y yiunan 

+Robby Flanegin y yiunan 

Antonieta y Dolfi Kocky yiunan 

Glenda y Ety Werleman y yiunan 

Jose Andres y Glenda Flanegin y yiunan 

Theofilo y Alba Flanegin y yiunan 

Tito y Carmen Flanegin y yiu 

Juan y Adriana Flanegin 

+Lourdes Flanegin 

Maria Flanegin y yiunan 

Hubert y Viviana Flanegin y yiunan 

Roland y Yemy Flanegin y yiunan 

Ety y Maria Elena Semerel 

Mescos cu ruman: 

Vilma y Miguel Zievinger y famia 
Swa y Cuñanan: 

Ety Werleman y Glenda y famia 
Marina Werleman 

Yolanda y Roque Mathilda Werleman y famia 
Tanta y Omonan: 

AnaTromp 
JacoboTromp 
Lita Tromp y famia 
LuisTromp y famia 
TinaTromp y famia 

Sobrino y sobrinanan stima manera yiu: 

Rensley Pourier 

Jayanne Mathilda y Edward Ashby y famia 
Roxenne y Albee de Sousa Fernandes Perna y famia 
Brian y Jessica Werleman y famia 
Kimberly Werleman 
Amiganan di cas: 

Betty Geerman y famia 
Valerie Ras y famia 
Lucia Erasmus y famia 
Ana Maria Salazar 

Y demas sobrina y sobrinonan, prima y primonan, hijanan, 
comer y compernan y demas famia na Aruba, Merca, Hulanda 
y Venezuela cu ta hopi pa menciona. Bon amigonan di 
domino, amigonan di cas Mike y Doina Eman, amigo nan di 
partido AVP, ex coleganan di Parlamento y demas amiga, 
amigonan y bisiñanan ta keda invita pa condolencia y acto di 
despedida cual lo tuma lugar Diaranson 22 di Januari 2020 na 
Aurora Funeral Home di 2'or pa 4'or di atardi. 

Despues di despedida lo tin acto di cremacion den seno 
familiar. 

Lo tin un box disponibel pa haci donacion na Edmund e. 
Harms Foundation. 

Despues di acto di despedida lo no por atende bishita di 
condolencia na cas. 



Ai^ra 

‘ÇcM&ud & ^netMitonu 

Lagrima y flornan por seca, su recuerdonan y tur loke e la hasi 
y significa pa nos lo keda graba pa semper den nos mente y 
curason. 

"Cerca Dios mi alma ta na paz, ta di dJ'E mi salbacion ta bini" 
Salmo 62:1 

Cu dolor na nos curason, nos ta anuncia fayecimento di nos 
ser keri: 



Sra.Trinita Croes 

Mihor conoci como"Trina"of"Trei" 

*19-10-1947-120-01-2020 

Acto di entiero lo wordo anuncia despues 


Ai^ra 

^ 

*Pct«tenal ^ottte & 

Qua patetorbis 

Onzelievevader, opa en overgrootvader heeft de 
strijdgestaakt. Alert en levendigalsaltijd, nnaar het 
lichaann was tot het uiterstegegaan en het was 
genoeggeweest. 

Henkgingfluitend door het leven.We gaan henn 
ongelofelijknnissen. 



Hendrikus Berghuizen 

"Henk" 

GepensioneerdAdJudantonderofficier der Mariniers 

Den Haag, 3-7-1937 - Aruba, 18-1 -2020 

Echtgenote: Elisabeth (Betty) Berghuizent 
Kinderen: Joop& Ingrid 
Andrea &Klaas 
Marjolein& Ryan 

Kleinkinderen: Cindy & Ingrid, Ashly 
Veerle, Niek, Ariane 
Jeaney, Sharina, Noah, Guido 
Achterkleinkind: Sebastian 
Vrienden&Familie in Aruba & Nederland 

Gelegenheid tot condolerenbij Aurora Funeral Home 
op dinsdag 21 Januari van 19:00-21:00 
Crematie in beslotenkringbij Aurora Funeral Home op 
woensdag 22 januari van 09:00-11:00 


KRALENDIJK. Un homber di 22 
aña a parse diasabra dilant hues den 
corte di Bonaire. E ta wordo sospecha 
di a maltrata su victima severamente 
aña pasa, menas’e cu morto y viole. 
Ministerio Publico a demanda un cas- 
tigo di prison di cinco (5) aña di cual 
cuater (4) condicional cu un periodo di 
prueba di tres (3) aña. Hunto cu esa- 
ki tin tambe algun condicion speshal, 
spesificamente: rehabilitacion social, 
tratamento ambulante y intervencion 
di comportacion. hues a sentencia e so- 
spechoso na un castigo di prison di 54 
luna di cual 42 condicional, un periodo 
di prueba di 3 aña cu condicionnan 
special conforme demanda di fiscal. 


Ai^ra 

SP®- ^^ 

'Pctttenai ‘^ottte & ^neMUtiontt 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

Cu hopi dolor pero conforme cu voluntad di Dios nos ta 
anuncia fayecimento di: 



Cristina 1. Bellanca - Wever 

Mihorconoci como'Tina" 

*12-03-1934-t16-01-2020 

Na nomber di su: 

Yiunan: Stefano, Ivan Cristian Bellanca y 

famia 

Nietonan: Mario, Marian, Guiseppe y Francesco y famia 
Rumannan: Elvia Ponson y famia 

Albert Wever y famia 
Maria Goretti-Wever y famia 
Demas famia: Bellanca, Micelli y Gambino na Italia 

Demas famia y amigonan na Aruba 

Acto di entiero lo tuma lugar diamars 21 di Januari 2020 
na Aurora Funeral Home di 9'or pa 11 'or di mainta. 
Despues lo sali pa Santana Centraal Sabana Basora. 

Disculpa nos si den nos tristesa nos por a lubida algun 
famia of conocir 

E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 



LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 














